recursal/SuperWikiNEXT-32B huggingface dataset:
**পাথুরে মার্টিন** (রক মার্টিন), দ্বিপদ নাম Ptyonoprogne fuligula হচ্ছে সোয়ালো পরিবারের ছোট প্যাসারিন পাখি। এরা মধ্য ও দক্ষিণ আফ্রিকার দেশগুলোতে বাস করে। এরা প্রধানত পার্বত্য এলাকায় বাস করে কিন্তু নিচু এলাকাতেও দেখা যায়। এরা সর্বদা জল থেকে দূরে থাকে।

শ্রেণীবিন্যাস
-------------

১৮৪২ সালে জার্মান অভিযাত্রী এবং প্রাণিবিজ্ঞানী মার্টিন লিচটেনস্টেইন রক মার্টিনের নামকরণ করেন হাইরান্ডো ফুলিগুলা। ১৮৫০ সালে জার্মান পক্ষীবিদ হেইনরিখ গুস্তাভ রেইখেনবেখ এদের বর্তমান গণে স্থানান্তরিত করেন। এদের নিকটাত্মীয় এই গণের অন্য তিন সদস্য, পেল ক্রেগ মার্টিন, P. obsoleta , ডাস্কি ক্রেগ মার্টিন, P. concolor এবং ইউরেশিয় ক্রেগ মার্টিন, P. rupestris. গণ নামটি এসেছে গ্রীক ptuon (φτυον), "একটি পাখা", এবং Procne (Πρόκνη), (পুরাকাহিনীরর বালিকা যে সোয়ালো পাখিতে রুপান্তরিত হয়) থেকে। প্রজাতি নাম এসেছে লাতিন ভাষা থেকে।

বর্ণনা
------

রক মার্টিনের উপপ্রজাতি P. f. fuligula ১২-১৫ সেমি লম্বা। এদের শরীরের উপরের অংশ ধূসর বাদামী এবং খাটো পুচ্ছ। এদের চোখের রঙ বাদামী। এদের খাটো চঞ্চু প্রধানত কালো এবং পা বাদামী-গোলাপী। স্ত্রী ও পুরুষ পাখি দেখতে একই রকম।

বাসস্থান
--------

রক মার্টিন আফ্রিকার উত্তর থেকে নাইজেরিয়া, চাদ থেকে ইথিওপিয়ায় উপযোগী পরিবেশ পেলেই এরা বসতি নির্মাণ করে। জনচলাচল নেই এমন পরিবেশে এদের সংখ্যা অনেক বেশি। গ্যাবনে এদেরকে কালেভদ্রে দেখা যায়। কংগোতে এদের অবস্থান সম্পর্কে কোন তথ্য নেই। এরা পাহাড় পর্বত প্রধান অঞ্চলে বাস করে। সমুদ্র পৃষ্ঠ থেকে ৩৭০০ মিটার উঁচু পর্যন্ত পর্বত গুহা, চুড়ায় এরা বাসা বাঁধে। কিন্তু নিম্নভূমিতে পাথর অথবা দালান থাকলে এবং পানির অবস্থান থেকে দূরে হলে সেখানেও এরা বাসা বাধে।

তথ্যসূত্র
---------

1. ↑  "*Hirundo fuligula*"। *বিপদগ্রস্ত প্রজাতির আইইউসিএন লাল তালিকা। সংস্করণ 2013.2*। প্রকৃতি সংরক্ষণের জন্য আন্তর্জাতিক ইউনিয়ন। ২০১২। সংগ্রহের তারিখ ২৬ নভেম্বর ২০১৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  Lichtenstein, Martin (১৮৪২)। *Verzeichniss einer Sammlung von Säugethieren und Vögeln aus dem Kaffernlande, nebst einer Käffersammlung [Directory of a collection of mammals and birds from the Kaffir country]* (German ভাষায়)। Berlin: Royal Academy of Sciences। পৃষ্ঠা 18। উদ্ধৃতি শৈলী রক্ষণাবেক্ষণ: অচেনা ভাষা (link)

বহিঃসংযোগ
---------


উইকিমিডিয়া কমন্সে **রক মার্টিন** সংক্রান্ত মিডিয়া রয়েছে।

উইকিপ্রজাতিতে-এ বিষয় সম্পর্কিত তথ্য রয়েছে: ***Ptyonoprogne obsoleta***

* Rock Martin - Species text in The Atlas of Southern African Birds.
***শার্লক*** (ইংরেজি:Sherlock) একটি ব্রিটিশ টেলিভিশন ক্রাইম ড্রামা। বিখ্যাত লেখক আর্থার কোনান ডয়েলের গোয়েন্দা চরিত্র শার্লক হোমসের গল্পের আবহে নির্মাণ করা হয়েছে এই টিভি সিরিজটি। স্টেভেন মোফাট ও মার্ক গেটিস এই সিরিজটি নির্মাণ করেছেন। যেখানে শার্লক হোমস চরিত্রে অভিনয় করেছেন বেনেডিক্ট কাম্বারব্যাচ, ডক্টর ওয়াটসন হিসেবে মার্টিন ফ্রিম্যান। এরই মধ্যে সিরিজটির ১৩টি পর্ব ধারণ এবং সম্প্রচার করা হয়েছে। ২০১০ সালে সিরিজটির প্রথম পর্ব প্রচারিত হয়। ২০১২ ও ২০১৪ সালে সিরিজটির ২য় ও ৩য় মৌসুম প্রচারিত হয়। ২০১৬ সালের ১ জানুয়ারি একটি বিশেষ পর্ব প্রচারিত হয়। ২০১৭ সালে সিরিজটির ৪র্থ মৌসুম প্রচারিত হয়। সিরিজটি প্রধানত বর্তমান সময়কে কেন্দ্র করেই রচিত তবে "দ্য অ্যাবোমিনেবল ব্রাইড" নামে প্রচারিত বিশেষ পর্বটি চরিত্রদের ভিক্টোরীয় সময়কালকে কেন্দ্র করে আবর্তিত একটি কল্পনা। *শার্লক* সিরিজটি পৃথিবীর বিভিন্ন অঞ্চলের টেলিভিশনে প্রচার করা হয়। 

সিরিজটির ব্যাপারে সমালোচকরা ইতিবাচক মন্তব্য করেছেন। সিরিজটি বাফটা, এমি, গোল্ডেন গ্লোবসহ আরো কিছু পুরস্কারের জন্য মনোনীত হয়েছে এবং বেশ কিছু বিভাগে পুস্কার অর্জনও করেছে।

কাহিনীসংক্ষেপ
-------------

*শার্লক* সিরিজে শার্লক হোমস (বেনেডিক্ট কাম্বারব্যাচ) একজন "পরামর্শদাতা গোয়েন্দা" যে বর্তমানে লন্ডনে বিভিন্ন রহস্য সমাধান করে। তার ফ্ল্যাটমেট এবং বন্ধু ডাক্তার জন ওয়াটসন (মার্টিন ফ্রিম্যান) তার সহকারী। জন সাম্প্রতিক সময়ে আফগানিস্তানে কর্মরত রয়াল আর্মির মেডিক্যাল বাহিনী থেকে অবসর নিয়েছে। মেট্রোপলিটন পুলিশ সার্ভিসের গোয়েন্দা ইন্সপেক্টর গ্রেগ লেস্ট্রাড (রুপার্ট গ্রেভস) প্রথমে শার্লকের ব্যাপারে সন্দিহান থাকলেও ক্রমে তার অস্বাভাবিক বুদ্ধিমত্তা এবং পর্যবেক্ষণের ক্ষমতায় বিস্মিত হয় এবং তার মূল্য বুঝতে পারে। জনের ব্লগ এর কারণে শার্লক অচিরেই একজন তারকাতে পরিণত হয়। সাধারণ জনগণ এবং সময়ে সময়ে ব্রিটিশ সরকারও বিভিন্ন সমস্যায় তার শরণাপন্ন হয়।

সিরিজটিতে বিভিন্ন অপরাধীর সাথে শার্লককে জড়াতে দেখা যায়। কিন্তু শার্লক এবং জিম মরিয়ার্টির দ্বৈরথ একটি মূল বৈশিষ্ট্য। সেইন্ট বার্টস হসপিটালের প্যাথলজিস্ট মলি হুপার (লুইজ ব্রীলি) প্রায়ই শার্লককে বিভিন্ন কেসে সাহায্য করে। অন্যান্য চরিত্রে আছে শার্লক এবং জনের বাড়িওয়ালি মিসেস হাডসন (উনা স্টাবস)।

তথ্যসূত্র
---------

1. ↑  Jones, Paul - Sherlock season 3 is most watched BBC drama series for over a decade. An average of almost 12 million people tuned in for the third series of the detective drama on BBC1 Radio Times, 22 January 2014
2. ↑  Sherlock in five languages - BBC Worldwide Showcase - YouTube
**মুথুথান্থরিগ বিশ্ব থিলিনা ফার্নান্দো** (সিংহলি: විශ්ව ප්‍රනාන්දු; জন্ম: ১৮ সেপ্টেম্বর, ১৯৯১) কলম্বোয় জন্মগ্রহণকারী শ্রীলঙ্কান ক্রিকেটার। শ্রীলঙ্কা ক্রিকেট দলের অন্যতম সদস্য তিনি। দলে তিনি মূলতঃ বোলার হিসেবে ভূমিকা রাখছেন। ডানহাতে ব্যাটিংয়ের পাশাপাশি বামহাতে মিডিয়াম-ফাস্ট বোলিংয়ে পারদর্শী তিনি। ঘরোয়া প্রথম-শ্রেণীর ক্রিকেটে ব্লুমফিল্ড ক্রিকেট ও অ্যাথলেটিক ক্লাবের পক্ষে খেলছেন **বিশ্ব ফার্নান্দো**। এরপূর্বে মোরাতুয়া স্পোর্টস ক্লাব, শ্রীলঙ্কা এ দল, শ্রীলঙ্কা এ এমার্জিং প্লেয়ার্স ও শ্রীলঙ্কা ক্রিকেট ডেভেলপম্যান্ট একাদশের প্রতিনিধিত্ব করেন।

প্রারম্ভিক জীবন
---------------

মোরাতুয়ার সেন্ট সেবাস্টিয়ান্স কলেজে অধ্যয়ণ করেন তিনি। ১৮ জানুয়ারি, ২০১২ তারিখে কলম্বোয় কোল্টস ক্রিকেট ক্লাবের বিপক্ষে প্রথম-শ্রেণীর ক্রিকেটে অভিষেক ঘটে তার। প্রথম মৌসুমেই ২৬ উইকেট দখল করে তিনি সংশ্লিষ্ট সকলের নজর কাড়তে সক্ষম হন। এরফলে ২০১৪ সালে সংযুক্ত আরব আমিরাতে অনুষ্ঠিত টেস্ট সিরিজে খেলার জন্য শ্রীলঙ্কা দলের সদস্যরূপে তাকে নেয়া হয়। এরপূর্বে তিনি বাংলাদেশ সফরেও দলের সদস্য ছিলেন। কিন্তু উভয় ক্ষেত্রেই তার আন্তর্জাতিক ক্রিকেটে অভিষেক ঘটেনি। এরপর সফরকারী ইংল্যান্ড এ দলের বিপক্ষে খেলেন। ২০১৪-১৫ মৌসুমে প্রিমিয়ার লীগের প্রতিযোগিতায় ২১.৯৭ গড়ে ৪০ উইকেট দখল করে পুনরায় জাতীয় দলে ডাক পান।

আগস্ট, ২০১৫ সালে সফরকারী ভারতীয় একাদশের বিপক্ষে আর. প্রেমাদাসা স্টেডিয়ামে অনুষ্ঠিত প্রস্তুতিমূলক খেলায় শ্রীলঙ্কা বোর্ড সভাপতি একাদশের সদস্য হিসেবে অংশগ্রহণ করেন বিশ্ব ফার্নান্দো। ঐ খেলাটি ড্রয়ে পরিণত হয়। এরপূর্বে ৭ আগস্ট, ২০১৫ তারিখে ভারত ক্রিকেট দলের বিপক্ষে টেস্ট খেলার জন্য ১৫-সদস্যের শ্রীলঙ্কা দলের সদস্য হিসেবে তাকে অন্তর্ভুক্ত করা হয়।

তথ্যসূত্র
---------

1. ↑  "Vishwa Fernando"। *ESPN Cricinfo*। সংগ্রহের তারিখ ৭ আগস্ট ২০১৫।
2. ↑  "Pakistan v Sri Lanka Test Series, 2013/14 / Sri Lanka Test Squad". ESPNcricinfo. 12 December 2013. Retrieved 26 December 2013.
3. ↑  "India tour of Sri Lanka, Tour Match: Sri Lanka Board President's XI v Indians at Colombo (RPS), Aug 6-8, 2015"। *ESPN Cricinfo*। সংগ্রহের তারিখ ৭ আগস্ট ২০১৫।

আরও দেখুন
---------

* চামিন্দা ভাস
* শ্রীলঙ্কা জাতীয় ক্রিকেট দল
* ২০১৫ ভারত ক্রিকেট দলের শ্রীলঙ্কা সফর

বহিঃসংযোগ
---------

* ইএসপিএনক্রিকইনফোতে বিশ্ব ফার্নান্দো উইকিউপাত্তে এটি সম্পাদনা করুন (ইংরেজি)
**কান্তিলো** (ইংরেজি: Kantilo), ভারতের ওড়িশা রাজ্যের নয়াগড় জেলার একটি শহর।

ভৌগোলিক উপাত্ত
--------------

শহরটির অবস্থানের অক্ষাংশ ও দ্রাঘিমাংশ হল ২০°২১′ উত্তর ৮৫°১১′ পূর্ব﻿ / ﻿২০.৩৫° উত্তর ৮৫.১৮° পূর্ব﻿ / 20.35; 85.18। সমুদ্র সমতল হতে এর গড় উচ্চতা হল ৬৫ মিটার (২১৩ ফুট)।

জনসংখ্যার উপাত্ত
----------------

ভারতের ২০০১ সালের আদমশুমারি অনুসারে কান্তিলো শহরের জনসংখ্যা হল ৮৭২৭ জন। এর মধ্যে পুরুষ ৫১% এবং নারী ৪৯%।

এখানে সাক্ষরতার হার ৭২%। পুরুষদের মধ্যে সাক্ষরতার হার ৮০% এবং নারীদের মধ্যে এই হার ৬৪%। সারা ভারতের সাক্ষরতার হার ৫৯.৫%, তার চাইতে কান্তিলো এর সাক্ষরতার হার বেশি।

এই শহরের জনসংখ্যার ১১% হল ৬ বছর বা তার কম বয়সী।

তথ্যসূত্র
---------

1. ↑  "Kantilo"। *Falling Rain Genomics, Inc* (ইংরেজি ভাষায়)। সংগ্রহের তারিখ জানুয়ারি ২৫, ২০০৭।
2. ↑  "ভারতের ২০০১ সালের আদমশুমারি" (ইংরেজি ভাষায়)। Archived from the original on ১৬ জুন ২০০৪। সংগ্রহের তারিখ জানুয়ারি ২৫, ২০০৭। উদ্ধৃতি শৈলী রক্ষণাবেক্ষণ: বট: আসল-ইউআরএলের অবস্থা অজানা (link)

*এই নিবন্ধটি ভারতের ওড়িশা রাজ্যের একটি শহরের উপর অসম্পূর্ণ নিবন্ধ। আপনি এটিকে প্রসারণ করায় সাহায্য করতে পারেন।*.
বিশ্ব পরিযায়ী পাখি দিবসের ২০১৪ সালের পোস্টার
পরিযায়ী পাখির আবাসস্থলকে নিরাপদ রাখা ও পাখিদের বিচরণস্থল সংরক্ষণে উদ্যোগী হওয়ার আহ্বান জানিয়ে প্রতিবছর মে ও অক্টোবর মাসে দ্বিতীয় শনিবার বিশ্ব পরিযায়ী পাখি দিবস(World Migratory Bird Day) পালিত হয়।

কেন এ দিবস
----------

বর্তমান বিশ্বের জলবায়ুর ব্যাপক পরিবর্তনের ফলে পাখিদের আবাসস্থল ধ্বংস হয়ে যাচ্ছে। একারণে পরিযায়ী পাখিরা মারাত্মক খাদ্য সংকটের মধ্যে পড়েছে। এই অবস্থা দূরীকরণই এই দিবস পালনের উদ্দেশ্য। পরিযায়ী পাখিদের সম্পর্কে বিশ্বজুড়ে সচেতনতা বাড়াতে ২০০৬ সাল থেকে এই দিবস পালন শুরু করা হয়। ২০০৮ সালে এ দিবসের শ্লোগান ছিল "পরিযায়ী পাখি: জীব বৈচিত্রের দূত"। 
পরিযায়ী পাখিদেরকে আগে অতিথি পাখি বলা হত। কিন্তু নিবিড় গবেষণায় দেখা গেছে যে এরা অতিথি নয়। বরং যে দেশে যায় সেখানে তারা ডিম পাড়ে এবং সেই ডিম ফুটিয়ে বাচ্চা বের হওয়া পর্যন্ত বাস করে। অর্থাৎ বৎসরের বেশ কয়েকমাস তারা ভিনদেশে বাস করে। বরং তারা নিজ দেশে বাস করে স্বল্প সময়ের জন্য।

তথ্যসূত্র
---------

1. ↑  "বিশ্ব পাখি দিবস"। ১৬ সেপ্টেম্বর ২০০৯ তারিখে মূল থেকে আর্কাইভ করা। সংগ্রহের তারিখ ১৩ নভেম্বর ২০০৯।
2. ↑  ইউনেস্কো ওয়েব পৃষ্ঠা

বহিঃসংযোগ
---------

* British Trust for Ornithology
ইন্টারনেট ডোমেইনের উদাহরণ
**জেনেরিক টপ-লেভেল ডোমেইনগুলি (জিটিএলডি)** ইন্টারনেটের ডোমেইন নেম সিস্টেমে ব্যবহারের জন্য ইন্টারনেট অ্যাসাইন্ড নাম্বারস অথোরিটি (আইএএনএ) দ্বারা পরিচালিত টপ-লেভেল ডোমেইনগুলির একটি বিভাগ (টিএলডি)। যেমনঃ .কম, .নেট, .অর্গ। একটি শীর্ষ স্তরের ডোমেইন হলো প্রতিটি সম্পূর্ণরূপে যোগ্যতাসম্পন্ন ডোমেইন নামের শেষ স্তর। ঐতিহাসিক কারণে তাদের জেনেরিক বলা হয়; প্রাথমিকভাবে, এগুলো আরএফসি ৯২০-এ কান্ট্রি টপ-লেভেল ডোমেইন টিএলডিগুলির বিপরীত, যেমনঃ .কো.ইউকে, .বিডি।
২০১৮ সালের মার্চ মাস পর্যন্ত জিটিএলডির সংখ্যা ১,২০০ ডোমেইন ছাড়িয়েছে।

ইতিহাস
------

১৯৮৪ সালের অক্টোবর মাসে, আরএফসি ৯২০ দ্বারা সংজ্ঞায়িত জেনেরিক টপ-লেভেল ডোমেনগুলির প্রাথমিক সেটটি ছিল, "সাধারণ উদ্দেশ্য ডোমেইন" এর একটি সেট: .কম, .এডু, .গভ, .মিল, .অর্গ। এই ডোমেনগুলির প্রথম প্রয়োগের সাথে .নেট ডোমেন যুক্ত হয়েছিল। .কম, .নেট এবং .অর্গ টিএলডিগুলি মূলত নির্দিষ্ট করা লক্ষ্য সত্ত্বেও এখন যে কোনও উদ্দেশ্যে ব্যবহারের জন্য উন্মুক্ত।

আরো দেখুন
---------

* টপ-লেভেল ডোমেইন

তথ্যসূত্র
---------

1. ↑  "Delegated Strings | ICANN New gTLDs"। *newgtlds.icann.org*। সংগ্রহের তারিখ ২০২১-০৭-১১।
2. ↑  "New gTLD Current Application Status"। *gtldresult.icann.org*। সংগ্রহের তারিখ ২০২১-০৭-১১।
3. ↑  "ICANN | Archives | May 2011 New gTLD Applicant Guidebook"। *archive.icann.org*। সংগ্রহের তারিখ ২০২১-০৭-১১।

বহিঃসংযোগ
---------

* আইসিএএনএন নতুন ডোমেইন
চোখের সামনে পিতামাতা খুন হওয়ার মানসিক আঘাত ব্রুস ওয়েন কে পরবর্তীতে ব্যাটম্যান করে তোলে, যা কাল্পনিক জগতের খুবই জনপ্রিয় একটি পিছনের গল্প
বিনোদনের ভাষায় **পিছনের গল্প** হচ্ছে ওইসব ঘটনা বা পরিস্থিতি যার ফলে বোঝা যায় একটি চরিত্র কিংবা কিছু লোকজন কীভাবে গল্পের নায়ক এবং শত্রুতে পরিণত হয়েছে। এটি গল্পের মধ্যে একটি আগ্রহ এবং জটিলতা তৈরি করে যা চরিত্রের লক্ষ্য উদ্দেশ্য কে ফুটিয়ে তোলে।

আমেরিকান কমিক বইয়ে এটি দেখানো হয় যে কীভাবে কোন পরিস্থিতিতে একজন সুপারহিরো বা সুপারভিলেন তার সুপারপাওয়ার পেয়ে থাকে বা কীভাবে সে সুপারহিরো/ভিলেনে রূপান্তর হয়। তাদের চরিত্র গুলো চলমান রাখার জন্য কমিক বই প্রতিষ্ঠান, কার্টুন প্রতিষ্ঠান, বাচ্চাদের অনুষ্ঠান প্রচার করা প্রতিষ্ঠান এবং খেলনা প্রতিষ্ঠান তাদের পুরনো চরিত্র গুলোর পিছনের ঘটনা পুনরায় বারবার লিখতে থাকে। এসব বর্ণনা যোগ করার ফলে এগুলো একটি নতুন গল্প পায় যার ফলে তাদের চরিত্রকে ভিন্ন চরিত্রের মতো দেখায়। 
একটি তাৎপর্যপূর্ণ ঘটনা যা  **পিছনের গল্প** বা **মূল ঘটনা** হিসেবেও ধরা হয়, এটি পৌরাণিক কাহিনীর ক্ষেত্রেও ব্যবহৃত হয়। যেখানে বলা হয় কীভাবে পৃথিবীর শুরু হয়েছে, মানুষ কীভাবে অস্তিত্বে এসেছে এসব বিষয়ে।

এটি চরিত্র এবং অন্যান্য উপাদানের ইতিহাস যা মূল বর্ণনার শুরুতে বিদ্যমান পরিস্থিতিকে অন্তর্নিহিত করে। এমনকি একটি বিশুদ্ধ ঐতিহাসিক কাজ দর্শকদের কাছে পিছনের গল্প প্রকাশ করে।

ব্যবহার
-------

একটি সাহিত্যিক যন্ত্র হিসাবে, মূল গল্পের গভীরতা বা বিশ্বাসযোগ্যতা প্রদানের জন্য প্রায়ই পিছনের গল্প ব্যবহার করা হয়।

পিছনের গল্পগুলো সাধারণত প্রকাশ করা হয়, আংশিক বা সম্পূর্ণভাবে, কালানুক্রমিকভাবে বা নাহলে, মূল গল্প বা ঘটনা শুরু হওয়ার সাথে সাথে। যাইহোক, একজন গল্পকার পিছনের গল্পের কিছু অংশ বা একটি সম্পূর্ণ গল্পও তৈরি করতে পারেন যা শুধুমাত্র তাদের চরিত্রকে তুলে ধরে।

পিছনের ঘটনা গুলো ফ্ল্যাশব্যাক, কথোপকথন, সরাসরি বর্ণনা, সংক্ষিপ্তসার, স্মৃতিচারণ এবং প্রকাশ সহ বিভিন্ন উপায়ে বলা যেতে পারে।

তথ্যসূত্র
---------

1. ↑  Backstory at Merriam Webster online
2. ↑  Backstory at Dictionary.com
3. ↑   Backstory: The Importance of What Isn't Told
**রকওয়েল বি-১ ল্যান্সার** হল একটি সুপারসনিক ভেরিয়েবল-সুইপ উইং বিশিষ্ট ভারী বোমারু বিমান, যা মার্কিন যুক্তরাষ্ট্রের বিমান বাহিনী দ্বারা ব্যবহৃত হয়। এটিকে সাধারণত "বোন" বলা হয় ("বি-ওয়ান" থেকে)।  এটি ২০২২-এর হিসাব অনুযায়ী[হালনাগাদ], বি-২ স্পিরিট ও বি-৫২ স্ট্র্যাটোফোর্ট্রেস সহ মার্কিন বিমান বাহিনীর বহরে পরিষেবা পরিবেশনকারী তিনটি কৌশলগত বোমারু বিমানের মধ্যে একটি।

বি-১ প্রথম ১৯৬০ সালে একটি প্ল্যাটফর্ম হিসাবে কল্পনা করা হয়েছিল, যা বি-৫৮ হাস্টলারের ম্যাক ২ গতিকে বি-৫২ এর পরিসর ও পেলোডের সাথে একত্রিত করবে এবং শেষ পর্যন্ত উভয় বোমারু বিমানকে প্রতিস্থাপন করার উদ্দেশ্যে ছিল। দীর্ঘ ধারাবাহিক গবেষণার পর, রকওয়েল ইন্টারন্যাশনাল (বর্তমানে বোয়িং -এর অংশ) বি-১এ হিসাবে আবির্ভূত হওয়ার জন্য নকশা প্রতিযোগিতা জিতেছিল। এই সংস্করণটির উচ্চতায় সর্বোচ্চ গতি ছিল ম্যাক ২.২ এবং খুব কম উচ্চতায় ম্যাক ০.৮৫ সহ দীর্ঘ দূরত্বের জন্য উড়ার সক্ষম ছিল। বিমানের উচ্চ মূল্যের সমন্বয়, একই প্রাথমিক গতি ও দূরত্বে উড়তে সক্ষম এজিএম-৮৬ ক্রুজ ক্ষেপণাস্ত্রের প্রবর্তন, এবং স্টিলথ বোমারু বিমানের প্রাথমিক কাজ এই সমস্ত কিছু উল্লেখযোগ্যভাবে বি-১ এর প্রয়োজনীয়তা হ্রাস করেছে। এর ফলে বি-১এ প্রোটোটাইপ তৈরি হওয়ার পরে ১৯৭৭ সালে কর্মসূচিটি বাতিল হয়ে যায়।

কর্মসূচিটি মূলত বি-২ স্টিলথ বোমারু কর্মসূচির বিলম্বের কারণে ১৯১৮ সালে একটি অন্তর্বর্তী ব্যবস্থা হিসাবে পুনরায় চালু করা হয়েছিল। এটি বি-১বি হিসাবে একটি নতুন নকশার দিকে পরিচালিত করেছিল, যা উচ্চ উচ্চতায় ম্যাক ১.২৫ এর কম শীর্ষ গতি থাকার দ্বারা বি-১এ থেকে আলাদা ছিল, কিন্তু নিম্ন-উচ্চতা গতিকে ম্যাক ০.৯৬ এ উন্নত করা হয়েছিল। ইলেকট্রনিক্সগুলিও ব্যাপকভাবে উন্নত করা হয়েছিল, এবং সর্বোচ্চ সম্ভাব্য জ্বালানী ও অস্ত্র বহন ক্ষমতা সহ উড্ডয়নের অনুমতি দেওয়ার জন্য এয়ারফ্রেম উন্নত করা হয়েছিল। বি-১বি-এর বিতরণ ১৯৮৬ সালে শুরু হয়েছিল এবং একই বছর আনুষ্ঠানিকভাবে স্ট্র্যাটেজিক এয়ার কমান্ডের (এসএসি) সাথে একটি পারমাণবিক বোমারু বিমান হিসাবে পরিষেবাতে প্রবেশ করেছিল। ১০০ টি বিমান ১৯৮৮ সালের মধ্যে সরবরাহ করা হয়েছিল।

১৯৯২ সালে এসএসি-এর বিচ্ছিন্নতা এবং এয়ার কমব্যাট কমান্ডে পুনরায় নিয়োগের সাথে, বি-১বি একটি প্রচলিত বোমা হামলার ভূমিকার জন্য রূপান্তরিত হয়েছিল। এটি প্রথম ১৯৯৮ সালে অপারেশন ডেজার্ট ফক্সের সময় এবং পরের বছর কসোভোতে ন্যাটো অভিযানের সময় যুদ্ধে কাজ করেছিল। বি-১বি আফগানিস্তান ও ইরাকে মার্কিন ও ন্যাটো সামরিক বাহিনীকে সমর্থন করেছিল। ২০২১ সালের হিসাবে, বিমানবাহিনীতে ৪৫ টি বি-১বি রয়েছে।  নরথ্রপ গ্রামেন বি-২১ রেইডার ২০২৫ সালের পর ব-১বি বিমানকে প্রতিস্থাপন শুরু করবে; সমস্ত বি-১ ২০৩৬ সালের মধ্যে অবসরে পাঠানোর পরিকল্পনা করা হয়েছে।

তথ্যসূত্র
---------

1. ↑  Jenkins 1999
2. ↑  Losey, Stephen (২৪ সেপ্টেম্বর ২০২১)। "Last of 17 Retired B-1s Sent to Boneyard as Air Force Preps for B-21s"। *Military.com*। সংগ্রহের তারিখ ৯ অক্টোবর ২০২১।
3. ↑  "USAF to Retire B-1, B-2 in Early 2030s as B-21 Comes On-Line"। *Air Force Magazine*। ১১ ফেব্রুয়ারি ২০১৮।
***শার্লক হোমস: অরিজিনাল মোশন পিকচার সাউন্ডট্র্যাক*** হলো গাই রিচি পরিচালিত, রবার্ট ডাউনি জুনিয়র এবং জ্যুড ল অভিনীত ২০০৯ সালের চলচ্চিত্রের একই নামের সাউন্ডট্র্যাক অ্যালবাম।

পটভূমি
------

পরিচালক গাই রিচি সম্পাদনার সময় অস্থায়ী সঙ্গীত হিসেবে হান্স জিমারের *দ্য ডার্ক নাইট* চলচ্চিত্রের সাউন্ডট্র্যাকটি ব্যবহার করেন। জিমার খুশি হন যখন রিচি তাকে স্কোর করতে বলেন, কিন্তু তাকে সম্পূর্ণ ভিন্ন কিছু করতে বলা হয়। জিমার রিচির কাছে তার স্কোরটিকে দ্য পোগস (রোমানিয়ান বাদকদলে যোগদানকারী) শব্দ হিসেবে বর্ণনা করেন।  বাদ্যযন্ত্রের জন্য সুরকার হ্যান্স জিমার একটি ব্যাঞ্জো, সিম্বালোম, স্কুইকি বেহালা, একটি "ভাঙা পাব পিয়ানো" এবং এক্সপেরিবাসের মতো অন্যান্য অপ্রচলিত যন্ত্র ব্যবহার করেন।

প্রথমত, জিমারের কাছে তার নিজস্ব পিয়ানো ছিল। কিন্তু তিনি দেখতে পান যে, এটি তার লক্ষ্য পূরণ করছে না। এর সুর সহজভাবে বেসুরো শোনায়। তিনি তার সহকারীকে তার জন্য একটি ভাঙা পিয়ানো খুঁজে বের করতে বলেন। তারা প্রথম যে পিয়ানোটি খুঁজে পায় তা এড়িয়ে যাওয়া হয়, কারণ এটি স্পষ্টতই পছন্দ করার মতো ছিল এবং এটার যত্ন নেওয়া হয়েছিল। কিন্তু দ্বিতীয় যে পিয়ানোটি তারা খুঁজে পান সেটিই তারা শার্লক হোমসের প্রযোজনায় ব্যবহার করেন। জিমার বলেন, "আমরা এক রবিবারে *20th Century Fox's*-এর আন্ডারগ্রাউন্ড কার পার্ক ভাড়া নিয়েছিলাম এবং পিয়ানো দিয়ে জঘন্য কাজ করেছিলাম।"  

ফিল্মের বক্সিং দৃশ্যে দ্য ডাবলিনার্সের "রকি রোড টু ডাবলিন "-এর একটি সংস্করণও রয়েছে, যা এই অ্যালবামে অন্তর্ভুক্ত করা হয়নি।

সঙ্গীতের তালিকা
---------------

সবগুলি গানের সুরকার হান্স জিমার।

| নং. | শিরোনাম | দৈর্ঘ্য |
| --- | --- | --- |
| ১. | "বিচ্ছিন্ন" | ২:২৫ |
| ২. | "এটা কি বিষ, আয়া?" | ২:৫৩ |
| ৩. | "আমি আগে কখনো হাতকড়া পরে উঠিনি" | ১:৪৪ |
| ৪. | "আমার মন স্থবিরতায় বিদ্রোহী" | ৪:৩১ |
| ৫. | "ডেটা, ডেটা, ডেটা" | ২:১৫ |
| ৬. | "সে আবারও কুকুরটিকে মেরেছে" | ৩:১৫ |
| ৭. | "বৈবাহিক নাশকতা" | ৩:৪৪ |
| ৮. | "রক্তে নয়, বন্ধনে" | ২:১৩ |
| ৯. | "আহ, পিউট্রিফেকশন" | ১:৫০ |
| ১০. | "আতঙ্ক, নিছক রক্তাক্ত আতঙ্ক" | ২:৩৮ |
| ১১. | "মনস্তাত্ত্বিক পুনরুদ্ধার... ৬ মাস" | ১৮:১৮ |
| ১২. | "ক্যাটাটোনিক" | ৬:৪৬ |
| **মোট দৈর্ঘ্য:** | **৫৫:০৭** |

তথ্যসূত্র
---------

1. 1 2  Martens, Todd (২০০৯-১২-২৪)। "Hans Zimmer on his 'Sherlock Holmes' score: 'Real life takes place in pubs'"। *Los Angeles Times*। ২০১০-০১-৩১ তারিখে মূল থেকে আর্কাইভ করা। সংগ্রহের তারিখ ২০১০-০১-৩১।
2. ↑  Vaughan, Owen (২০০৯-১২-২৩)। "Hans Zimmer: 'The sound of Sherlock Holmes? It's a broken piano'"। *The Times*। সংগ্রহের তারিখ ২০১০-০১-৩১।
'**ছাত্র শান্তি পুরস্কার** প্রতি দুই বছর অন্তর কোন ছাত্র/শিক্ষার্থী কিংবা ছাত্র সংগঠনকে শান্তি প্রতিষ্ঠা এবং মানবাধকার উন্নয়নে গুরুত্বপূর্ণ অবদানের স্বীকৃতি স্বরূপ 'শিক্ষার্থী শান্তি পুরস্কার' প্রদান করা হয়। ট্রন্ডহাইমে অবস্থিত শিক্ষার্থী শান্তি পুরস্কার দফতরের তত্ত্বাবধানে সমস্ত নরওয়েজিয়ান ছাত্র-ছাত্রীদের তরফ থেকে এই পুরস্কার প্রদান করা হয়; নরওয়ের সমস্ত বিশ্ববিদ্যালয় ও মহাবিদ্যালয় থেকে প্রতিনিধি নির্বাচনের সাথে সাথে দফতরটি পুরস্কার প্রদানের জন্য একটি স্বাধীন শান্তি পুরস্কার পর্ষদও নির্বাচন করে থাকে।ট্রন্ডহাইমের আন্তর্জাতিক ছাত্র উৎসব (ISFiT) চলাকালে এই পুরস্কার প্রদান করা হয়।

পর্ষদ
-----

২০১০ সালের শান্তি পুরস্কার পর্ষদের সদস্য সংখ্যা নয়, যার মধ্যে নরওয়ের ছাত্র সংঘ থেকে চারজন প্রতিনিধি, ছাত্র এবং শিক্ষার আন্তর্জাতিক সহায়তা তহবিল থেকে একজন প্রতিনিধি এবং চারজন ছাত্র নয় এমন বিশেষজ্ঞ সদস্য রয়েছেন।
২০১১ সালের পর্ষদে অন্যান্যদের মধ্যে রয়েছেন, নোবেল শান্তি পুরস্কার পর্ষদের প্রাক্তন প্রধান Ole Danbolt Mjøs, প্রাক্তন বাণিজ্য ও শিল্প মন্ত্রী এবং বর্তমানে নরওয়ে রেড ক্রিসেন্ট- এর সাধারণ সচিব Børge Brende, নরওয়েজিয়িন ব্রডকাস্টিং কর্পোরেশান (NRK) এর জেলা এবং সংবাদ সম্পাদক Gro Holm, নরওয়েজিয়ান ইউনেস্কো কমিশনের প্রধান Vigdis Lian, নরওয়ের জাতীয় ছাত্র সংঘের (NSO) সভাপতি Anne Karine Nymoen এবং ছাত্র এবং শিক্ষা' র আন্তর্জাতিক সহায়তা তহবিলের (SAIH) সভাপতি Runar Myrnes Balto।

পূর্ববর্তী পর্ষদ সদস্যের মধ্যে রয়েছেন প্রাক্তন প্রধানমন্ত্রী এবং অসলো শান্তি এবং মানবাধিকার কেন্দ্রের নির্দেশক Kjell Magne Bondevik, NUPI পরিচালক Jan Egeland, আন্তর্জাতিক শান্তি গবেষণা কেন্দ্রের (PRIO) প্রাক্তন পরিচালক Stein Tønnessonand এবং প্রাক্তন পররাষ্ট্রমন্ত্রী এবং নরওয়ে রেডক্রসের সভাপতি Thorvald Stoltenberg.

মনোনয়ন
-------

মনোনয়ন পর্ষদ সমস্ত আগ্রহী পক্ষের কাছ থেকে মনোনয়ন গ্রহণ করে, মনোনয়নপ্রত্যাশী ছাত্র কিংবা ছাত্র সংগঠন হতে হবে। নরওয়ের বিভিন্ন বিশ্ববিদ্যালয় ও মহাবিদ্যালয় এর ছাত্র/ছাত্রীদের নিয়ে এই মনোনয়ন পর্ষদ গঠিত হয়।

পুরস্কার
--------

২০০৯ সালের তথ্য অনুযায়ী, পুরস্কার বিজেতা ৫০,০০০ নরওয়েজিয়ান মুদ্রা (প্রায় ৫০০০ ইউরো) পেয়ে থাকেন। তাকে ট্রন্ডহাইমের আন্তর্জাতিক ছাত্র উৎসব (ISFiT) চলাকালীন পুরস্কার বিতরণী অনুষ্ঠানে যোগদানের আমন্ত্রণ জানানো হয়।পুরস্কার গ্রহীতা কিংবা তার কোন নির্বাচিত প্রতিনিধি এরপরে বিভিন্ন নরওয়েজিয়ান শহর ভ্রমণ করেন যা তাকে বিভিন্ন মানবাধিকার সংস্থা এবং গুরুত্বপূর্ণ রাজনৈতিক ব্যক্তিত্বের সাথে দেখা করার সুযোগ দেয়। ট্রন্ডহাইমে অবস্থিত ছাত্র কল্যাণ সংস্থা চালিত একটি স্বতন্ত্র তহবিল থেকে পুরস্কারের অর্থ প্রদান করা হয়।

ছাত্র শান্তি পুরস্কার বিজেতাগণ
------------------------------

* ১৯৯৯ - ETSSC, পূর্ব তিমুর এর একটি ছাত্র সংগঠন এবং Antero Benedito da Silva
* ২০০১ – ABFSU- বার্মার একটি ছাত্র সংগঠন এবং Min Ko Naing
* ২০০৩ – ZINASU, জিম্বাবুয়ের একটি ছাত্র সংগঠন
* ২০০৫ – ACEU, কলম্বিয়ার একটি ছাত্র সংগঠন
* ২০০৭ – বার্মার Charm Tong (২৫)
* ২০০৯ – পশ্চিম সাহারা থেকে Elkouria Rabab Amidane (২৩)

2011 – Duško Kostić from Croatia

বহিঃসংযোগ
---------

* Offizielle Website des Student Peace Prize Sekretariats
* Offizielle Website von ISFiT
**ঘামাচি** এক ধরনের চর্মরোগ। দেহের ঘর্মগ্রন্থিগুলোর মুখ যখন ময়লা ও ব্যাকটেরিয়ার জন্য আটকে যায়, তখন ঘাম বের হতে না পেরে সেখানে আটকে গিয়ে ঘামাচি হয়। এর সাথে যুক্ত হয় চুলকানি বা নানা রকম সংক্রমণ।

কার্যকারণ এবং লক্ষন
-------------------

ত্বকের মৃত কোষ এবং স্টেফ এপিডারমাইডিস নামের জীবাণু ত্বকের লোমকূপের সঙ্গে লুকিয়ে থাকা ঘামগ্রন্থির মুখ বন্ধ করে দেয়। উষ্ণ আবহাওয়ায় প্রতিনিয়ত শরীরে ঘাম তৈরি হতে থাকে। কিন্তু ঘামগ্রন্থির মুখ বন্ধ থাকায় সেই ঘাম বের হতে পারে না। তাই লাল ফুসকুড়ি বা দানার আকারে যা ফুলে ওঠে, তাই হলো ঘামাচি। চুলকানি ও লাল দানার পাশাপাশি এগুলো অনেক সময় জ্বালা করে এবং ত্বকও লাল হয়ে যায়।

আক্রান্তের স্থান
----------------

বড়দের ক্ষেত্রে ত্বকের যেসব জায়গায় ভাঁজ পড়ে এবং কাপড়ের ঘষা লাগে সেসব স্থানে ঘামাচি হয়। ছোটদের ঘাড়ে, কাঁধে, বুকে, বগলে, কনুইয়ের ভাঁজে এবং কুঁচকিতে ঘামাচি হয়।

ক্ষতির প্রকৃতি
--------------

ঘামাচির ফলে অনেক সময় জীবাণুর সংক্রমণ হয়, ত্বকে প্রদাহ সৃষ্টি হয় এবং চুলকায়। অতিরিক্ত গরমে ঘর্ম গ্রন্থি বন্ধ হয়ে শরীরকে পরিশ্রান্ত করে তোলে। এর ফলে নিম্ন রক্তচাপ, অবসাদ, বমি বমি ভাব, মাথা ব্যথা হয় এবং নাড়ীর স্পন্দন দ্রুত হয়। এর ফলে হিটস্ট্রোকও হতে পারে।

আরো দেখুন
---------

তথ্যসূত্র
---------

1. ↑  DL, Kasper; E, Braunwald; AS, Fauci; SL, Hauser (২০০৫)। *Harrison's Principles of Internal Medicine*। New York: McGraw-Hill। আইএসবিএন 0-07-139140-1।  `|সংগ্রহের-তারিখ=` এর `|ইউআরএল=` প্রয়োজন (সাহায্য)
2. ↑  সাঈদ, ডা. আবু (এপ্রিল ১৬, ২০১৬)। "শিশুর ঘামাচি: কী করবেন"। *প্রথম আলো*। ঢাকা, বাংলাদেশ: মতিউর রহমান। সংগ্রহের তারিখ ২০১৬-০৪-১৬।
| * দে
* স
মুহাম্মাদের অভিযান |
| --- |
| 
* আবওয়া
* বুওয়াত
* সাফওয়ান
* উশাইরা
* বদর
* বনু সুলাইম
* সাওয়িক
* কাইনুকা
* যু আমর
* বুহরান
* উহুদ
* হামরাউল আসাদ
* নাদির
* দ্বিতীয় নজদ
* দ্বিতীয় বদর
* দুমাতুল জান্দাল
* খন্দক
* কুরাইজা
* লাহইয়ান
* মুস্তালিক
* হুদাইবিয়া
* যু ক্বারাদ
* খাইবার
* ফাদাক
* কুরা
* যাতুর রিকা
* বকর
* মক্কা বিজয়
* হুনাইন
* আওতাস
* তাইফ
* তাবুক

 |

**গাজওয়ায়ে সাভীক বা ছাতুর যুদ্ধ**  ২ হিজরির জিলহজ মাসে সংঘটিত হয়।

পটভূমি
------

বদরের যুদ্ধের পর আবু সুফিয়ান শপথ নিয়েছিলেন যে বদরের বদলা নেয়ার আগ পর্যন্ত তিনি গোসল করবেন না। এ উদ্দেশ্যে তিনি দুইশত অশ্বারোহী নিয়ে মদিনা থেকে ১২ মাইল দূরে কানাত উপত্যকার শেষে অবস্থিত সাইব পর্বতের প্রান্তে তাবু স্থাপন করেন। সরাসরি আক্রমণ না করে তিনি ভিন্ন পন্থা অবলম্বন করেন। তিনি রাতের বেলা গোপনে বনু নাদির গোত্রের বসতিতে উপস্থিত হন। কিন্তু ফলাফল খারাপ হতে পারে ভেবে গোত্রের প্রধান হুয়াই ইবনে আখতাব আবু সুফিয়ানকে বাড়িতে প্রবেশ করতে দেননি। এরপর আবু সুফিয়ান বনু নাদিরের আরেক নেতা ও গোত্রের কোষাধ্যক্ষ সাল্লাম ইবনে মিশকামের সাথে সাক্ষাৎ করেন। আবু সুফিয়ান এসময় সাল্লাম ইবনে মিশকামের আতিথেয়তা গ্রহণ করেছিলেন। সাল্লাম তাকে অভ্যর্থনা জানান এবং মদিনার সম্পর্কে গোপন তথ্য দেন। রাতে আবু সুফিয়ান ফিরে এসে তার দলের সাথে মিলিত হন। মদিনার পাশে উরাইদ নামক স্থানে হামলার জন্য তিনি তার বাহিনীর লোকদেরকে প্রেরণ করেন। এসময় বাহিনীটি এখানকার খেজুর গাছ কেটে ফেলে এবং আগুন লাগিয়ে দেয়। আক্রমণকালে এখানে থাকা দুই মুসলিমকে হত্যা করা হয়। এরপর তারা মক্কা পালিয়ে যায়।

খবর পাওয়ার পর মুহাম্মাদ মদিনা পরিচালনার দায়িত্ব আবু লুবাবা ইবনে আবদুল মুনজিরকে প্রদান করেন এবং মুসলিমদের একটি বাহিনী নিয়ে কুরাইশদের পিছু নেন। তবে কুরাইশরা দ্রুত পালিয়ে যাওয়ায় তাদের আক্রমণ করা সম্ভব হয়নি। মুসলিমরা কারকারাতুল কুদর পর্যন্ত কুরাইশদের পশ্চাদ্ধাবন করেছিল। পালিয়ে যাওয়ার সময় কুরাইশ দলটি বোঝা কমানোর জন্য তাদের কিছু ছাতু ও মালপত্র ফেলে যায়। এগুলি মুসলিমদের হস্তগত হয়।

আরও দেখুন
---------

* মুহাম্মাদ এর নেতৃত্বে যুদ্ধ তালিকা

তথ্যসূত্র
---------

1. 1 2 3 4 5 6  আর-রাহীকুল মাখতুম, গাজওয়ায়ে সাভীক বা ছাতুর যুদ্ধ অনুচ্ছেদ
2. ↑  মোবারকপুরী, সফিউর রহমান (২০০২)। ছাতুর যুদ্ধ। *আর-রাহীকুল মাখতুম* (ইংরেজি ভাষায়)। রিয়াদ,সৌদি আরব: Darussalam। পৃষ্ঠা ২৪০। আইএসবিএন 978-9960-899-55-8।
3. ↑  Afzalur Rahman (১৯৯৩), *Muhammad As a Military Leader*, Kazi Publications, পৃষ্ঠা 121, 122, আইএসবিএন 9781567441468 উদ্ধৃতি টেমপ্লেট ইংরেজি প্যারামিটার ব্যবহার করেছে (link)
4. ↑  Mohammed A Rauf, The Life and Teachings of the Prophet Muhammad, p. 74, University of California (2006)
5. ↑  Hawarey, Dr. Mosab (২০১০)। *The Journey of Prophecy; Days of Peace and War (Arabic)*। Islamic Book Trust। ২২ মার্চ ২০১২ তারিখে মূল থেকে আর্কাইভ করা। সংগ্রহের তারিখ ৪ জুলাই ২০১৬। Note: Book contains a list of battles of Muhammad in Arabic, English translation available here
|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
|  | a | b | c | d | e | f | g | h |  |
| 8 | a8 কালো নৌকা
b8 কালো ঘোড়া
c8 কালো গজ
d8 কালো মন্ত্রী
e8 কালো রাজা
f8 কালো গজ
g8 কালো ঘোড়া
h8 কালো নৌকা
a7 কালো উল্টানো মন্ত্রী
b7 কালো উল্টানো মন্ত্রী
c7 কালো উল্টানো মন্ত্রী
d7 কালো উল্টানো মন্ত্রী
e7 কালো উল্টানো মন্ত্রী
f7 কালো উল্টানো মন্ত্রী
g7 কালো উল্টানো মন্ত্রী
h7 কালো উল্টানো মন্ত্রী
a6 কালো বোড়ে
b6 কালো বোড়ে
c6 কালো বোড়ে
d6 কালো বোড়ে
e6 কালো বোড়ে
f6 কালো বোড়ে
g6 কালো বোড়ে
h6 কালো বোড়ে
a3 সাদা বোড়ে
b3 সাদা বোড়ে
c3 সাদা বোড়ে
d3 সাদা বোড়ে
e3 সাদা বোড়ে
f3 সাদা বোড়ে
g3 সাদা বোড়ে
h3 সাদা বোড়ে
a2 সাদা উল্টানো মন্ত্রী
b2 সাদা উল্টানো মন্ত্রী
c2 সাদা উল্টানো মন্ত্রী
d2 সাদা উল্টানো মন্ত্রী
e2 সাদা উল্টানো মন্ত্রী
f2 সাদা উল্টানো মন্ত্রী
g2 সাদা উল্টানো মন্ত্রী
h2 সাদা উল্টানো মন্ত্রী
a1 সাদা নৌকা
b1 সাদা ঘোড়া
c1 সাদা গজ
d1 সাদা মন্ত্রী
e1 সাদা রাজা
f1 সাদা গজ
g1 সাদা ঘোড়া
h1 সাদা নৌকা
 | 8 |
| 7 | 7 |
| 6 | 6 |
| 5 | 5 |
| 4 | 4 |
| 3 | 3 |
| 2 | 2 |
| 1 | 1 |
|  | a | b | c | d | e | f | g | h |  |

 ঘাসফড়িং দাবায় ঘাসফড়িংয়ের (উল্টানো মন্ত্রী হিসেবে দেখানো হয়েছে) প্রারম্ভিক অবস্থান

ঘাসফড়িং এক ধরনের অপ্রচলিত দাবার গুটি বিশেষ।

ইতিহাস
------

*চেল্টেমহ্যাম একজামিনার* পত্রিকায় প্রকাশিত এক দাবা সংক্রান্ত সমস্যার সমাধানে ১৯১৩ খ্রিষ্টাব্দে টমাস রেনার ডসন ঘাসফড়িং গুটিকে প্রথম উদ্ভব করেন । এই গুটিকে ইংরেজি G বর্ণ এবং উল্টানো মন্ত্রী দিয়ে সূচিত করা হয়।

প্রারম্ভিক অবস্থান
------------------

ঘাসফড়িং যে দাবাতে খেলা হয়, তাকে ঘাসফড়িং দাবা বলে। এই দাবার কোন কোন ক্ষেত্রে বোড়েকে এক সারি এগিয়ে রেখে আটটি করে ঘাসফড়িং গুটিকে দ্বিতীয় ও সপ্তম সারিতে রাখা হয়, আবার কোন কোন ক্ষেত্রে মন্ত্রীর বদলেীকটি করে ঘাসফড়িংকে রাখা হয়।

চাল
---



|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
|  | a | b | c | d | e | f | g | h |  |
| 8 | h8 কালো পারাপার
a7 কালো বোড়ে
d7 কালো পারাপার
g7 কালো রাজা
b6 কালো বোড়ে
d6 সাদা বোড়ে
d4 সাদা উল্টানো মন্ত্রী
e4 সাদা বোড়ে
f4 সাদা বোড়ে
c3 সাদা বোড়ে
b2 কালো পারাপার
d2 সাদা রাজা
d1 কালো পারাপার
 | 8 |
| 7 | 7 |
| 6 | 6 |
| 5 | 5 |
| 4 | 4 |
| 3 | 3 |
| 2 | 2 |
| 1 | 1 |
|  | a | b | c | d | e | f | g | h |  |

 **ঘাসফড়িং** এর চাল - সবসময় অন্য গুটিকে টপকে পেরোতে পারে।

ঘাসফড়িং দাবার মন্ত্রীর মতো সোজাসুজি বা আড়াআড়ি ভাবে যে কোন দিকে যেতে পারে। কিন্তু সেটা করতে গেলে তাকে নিজের দলের বা প্রতিপক্ষের কোন একটি গুটিকে টপকে ঐ গুটির ঠিক পরের ঘরে যেতে হয়। যদি টপকে যাওয়ার মতো কোন গুটি না থাকে বা পরপর একাধিক গুটি থাকে, তবে ঘাসফড়িংকে নড়ানো যায় না। ঘাসফড়িং যে গুটিকে টপকে যায়, তার ওপর কোন রকম প্রভাব ফেলে না। কিন্তু টপকে যাওয়ার পরে যে ঘর পৌঁছয়, সে ঘরে বিপক্ষের গুটি থাকলে তাকে উচ্ছেদ করতে পারে। উদহারণ স্বরূপ, প্রথম চিত্রে d4 এ থাকা সাদা ঘাসফড়িং b2, d1, d7 ও h8 ঘরে যেতে পারবে এবং a7 ঘরে গিয়ে কালো বোড়েকে উচ্ছেদ করতে পারবে। কিন্তু g4 যেতে গেলে দুইটি গুটি টপকাতে হবে বলে যেতে পারে না।

তথ্যসূত্র
---------

1. ↑  J. Boyer (১৯৫১)। *Les Jeux D'Echecs Non Orthodoxes*।
2. ↑  ডেভিড প্রিচার্ড (১৯৯৪)। *The Encyclopedia of Chess Variants*। Games & Puzzles Publications। আইএসবিএন 0-9524142-0-1।

বহিঃসংযোগ
---------

* Grasshopper chess by Hans Bodlaender.
**ছায়া গুহ** ( ২ ডিসেম্বর, ১৯২১-?) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন একজন ব্যক্তিত্ব, বিপ্লবী নেত্রী এবং অগ্নিকন্যা।

পরিবার
------

ছায়া গুহ ১৯২১ সালে ঢাকার আউটসাহী গ্রামে জন্মগ্রহণ করেন। কিন্তু পিতৃভূমি ছিল বংশী গ্রাম। তার পিতার নাম সুনেত্রচরণ গুহ ও মাতার নাম শৈলবালা দেবী। শিশুকাল থেকেই তিনি বর্মা দেশে মানুষ হয়েছেন।

শিক্ষাজীবন
----------

বার্মাদেশ বা মায়ানমারের রাজভক্ত স্কুলে পড়াশুনা করেন। ম্যাট্রিকুলেশন পরীক্ষার পরে ১৯৪০ সালে কলকাতায় চলে আসেন। ভারত ছাড়ো আন্দোলনে যুক্ত হওয়ার কারণে জেলে যেতে হয়। জেলে থাকাবস্থায় আই এ পাশ করেন।

রাজনৈতিক জীবন
-------------

অষ্টম শ্রেণীতে পড়ার সময় তার মনে দেশপ্রেম জাগে। দ্বিতীয় বিশ্বযুদ্ধের সময় তার রাজভক্ত স্কুল 'ওয়ার ফান্ড' খোলে তিনি তার সাথে যুক্ত থাকেন। ১৯৩২ সালে ভারতের স্বাধীনতা আন্দোলন কথা শুনে দেশসেবার অকাঙ্খা জাগে। কলকাতায় ফরওয়ার্ড ব্লক দলের নেত্রী লীলা রায়ের সাথে পরিচয় হয় এবং তার দলে যোগ দেন। ১৯৪২ সালে ভারত ছাড়ো আন্দোলনে যুক্ত হন ও সেই সালে ১৫ আগস্ট গ্রেপ্তার হন। ১৯৪৫ সালে মুক্তি পান। জেলে বসে তিনি আই.এ পাশ করেন। ১৯৪৬ সালে নোয়াখালী দাঙ্গায় যুক্ত হন। সেখানে রিলিফের কাজ করেন। ১৯৪৭ সালে ভারত স্বাধীন হয়। তখন তিনি রিলিফের কাজের সাথে যুক্ত হন।

তথ্যসূত্র
---------

1. 1 2  কমলা দাশগুপ্ত (জানুয়ারি ২০১৫)। *স্বাধীনতা সংগ্রামে বাংলার নারী, অগ্নিযুগ গ্রন্থমালা ৯*। কলকাতা: র‍্যাডিক্যাল ইম্প্রেশন। পৃষ্ঠা ২২৫-২৬। আইএসবিএন 978-81-85459-82-0।  `|সংগ্রহের-তারিখ=` এর `|ইউআরএল=` প্রয়োজন (সাহায্য)
আবদুল হাই চৌধুরী নিবন্ধের সাথে বিভ্রান্ত হবেন না।**চৌধুরী আবদুল হাই** বাংলাদেশের হবিগঞ্জ জেলার প্রখ্যাত আইনজীবী ও ন্যাশনাল আওয়ামী পার্টির (ন্যাপ মোজাফফর) রাজনীতিবিদ। তিনি ৫২'র ভাষা আন্দোলনের সংগঠক এবং মহান মুক্তিযুদ্ধকালীন হবিগঞ্জ মহকুমা সর্বদলীয় সংগ্রাম পরিষদের অন্যতম সদস্য। মুক্তিযুদ্ধের সময় ন্যাপ-কমিউনিস্ট পার্টি-ছাত্র ইউনিয়ন বিশেষ গেরিলা বাহিনীর অন্যতম সংগঠক হিসেবে দায়িত্ব পালন করেন। এডভোকেট চৌধুরী আব্দুল হাই হবিগঞ্জ-৩ (সদর-লাখাই) আসনের সাবেক সাংসদ। তিনি ১৯৮৬ সালের তৃতীয় জাতীয় সংসদে নির্বাচিত সংসদ সদস্য।

জন্ম ও প্রাথমিক জীবন
--------------------

চৌধুরী আবদুল হাই হবিগঞ্জের গোপায়া ইউনিয়নের বহুলা গ্রামের সম্ভ্রান্ত মুসলিম পরিবারে জন্মগ্রহণ করেন।

রাজনৈতিক ও কর্মজীবন
-------------------

চৌধুরী আবদুল হাই ন্যাশনাল আওয়ামী পার্টির (ন্যাপ মোজাফফর) রাজনীতিবিদ ও হবিগঞ্জের প্রবীন আইনজীবী। তিনি হবিগঞ্জ-৩ (সদর-লাখাই) আসন থেকে ১৯৮৬ সালের তৃতীয় জাতীয় সংসদে নৌকা প্রতীকে ৮ দলের প্রার্থী হিসেবে সংসদ সদস্য নির্বাচিত হয়েছিলেন। সর্বশেষ ১৯৯১ সালের পঞ্চম সংসদ নির্বাচনে ন্যাপ মোজাফফর এর মনোনয়নে কুঁড়েঘর প্রতীকে নির্বাচনে লড়ে জাতীয় পার্টির মুবিন চৌধুরীর কাছে পরাজিত হয়েছিলেন।

তথ্যসূত্র
---------

1. 1 2  "৩য় জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। *জাতীয় সংসদ*। বাংলাদেশ সরকার। ১৮ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা।
2. ↑  "আ'লীগের দখলমুক্ত করতে মরিয়া বিএনপি ও জাপা"। *সমকাল* (ইংরেজি ভাষায়)। সংগ্রহের তারিখ ২০১৯-১১-০৮।
3. ↑  "চৌধুরী আবদুল হাই"। *প্রথম আলো*। সংগ্রহের তারিখ ২০১৯-১১-০৮।

*
**ফ্লোরেন্সের সিনোরিয়া** (ইতালীয় : "প্রভুত্ব") ছিল ১২৫০ থেকে ১৫৩২ সালের মধ্যবর্তী সময়ের মধ্যযুগীয় ও রেনেসাঁ সময়ের ফ্লোরেন্সের প্রজাতন্ত্রের সরকার। এর নয়জন সদস্য একত্রে *প্রিওরি* নামে পরিচিত হতো। শহরের গিল্ড পদমর্যাদার লোকদের মধ্য থেকে তাদের বেছে নেওয়া হতো। প্রিওরিদের মধ্যে মধ্যে ছয়জন প্রধান গিল্ড থেকে এবং দুজন ছোট গিল্ড থেকে নির্বাচিত হতো। নবম ব্যক্তি হতেন বিচারক গনফালোনিয়ার।

সদস্যদের নির্বাচন
-----------------

ত্রিশ বছরের বেশি বয়সী সকল গিল্ড সদস্যদের নাম *বোর্স* নামক আটটি চামড়ার ব্যাগে নিয়ে সান্তা ক্রোসের গির্জায় রাখা হতো। প্রতি দুই মাস অন্তর ব্যাগগুলো গির্জা থেকে নিয়ে একটি সংক্ষিপ্ত অনুষ্ঠানে এলোমেলো করে দৈবচয়নের মাধ্যমে সদস্য বাছাই করা হতো। শুধুমাত্র যেসব পুরুষ ঋণগ্রস্থ ছিলেন না, সাম্প্রতিক সময়ে উক্ত পদে দ্বায়িত্ব পালন করেননি এবং ইতোমধ্যে নির্বাচিত ব্যক্তিদের নামের সাথে কোন সম্পর্ক ছিল না এমন ব্যক্তিরাই উক্ত পদের জন্য যোগ্য বিবেচিত হতেন।

সিনোরিয়াতে পরিষেবা
-------------------

নয়জন সদস্য নির্বাচিত হওয়ার পরপরই পরবর্তী দুই মাসের জন্য পালাজো ডেলা সিনোরিয়াতে চলে যেতেন। এই ভবন থেকেই তারা দ্বায়িত্ব পালন করতেন। সেখানে তাদের খরচ মেটানোর জন্য একটি নির্দিষ্ট অর্থ প্রদান করার পাশাপাশি সবুজ-উর্দি পরা চাকর নিয়োগ করা হতো। *প্রিওরির* একটি ইউনিফর্ম ছিল ক্রিমসন কোট। সেটি ছিল এরমাইন রেখাযুক্ত এবং এরমাইন কলার ও কাফ সংবলিত।

তাদের সরকারি দায়িত্ব পালনের জন্য *সিনোরিয়াকে* আরও দুটি নির্বাচিত কাউন্সিলের সাথে পরামর্শ করতে হতো। সম্মিলিতভাবে তারা *কোল্লেজি* (কলেজ) নামে পরিচিত ছিল। এর মধ্যে প্রথমটি ছিল ১২জন সদস্য বিশিষ্ঠ *দোদিচি বুওনোমিনি* এবং দ্বিতীয়টি ছিল ষোলজন সদস্য নিয়ে গঠিত *সেডিচি গনফালোনিয়ারি*। এছাড়াও প্রয়োজন মোতাবেক যুদ্ধ-সম্পর্কিত ১০ সদস্য বিশিষ্ট, নিরাপত্তা-সম্পর্কিত ৮ সদস্য বিশিষ্ট, বাণিজ্য-সম্পর্কিত ৬ সদস্য বিশিষ্ট পরিষদ বা কাউন্সিল নির্বাচন করা হতো।

আরও দেখুন
---------

* ইতিহাস প্রবেশদ্বার

তথ্যসূত্র
---------

1. ↑  Signoria on Encyclopædia Britannica
2. ↑  "Medici: Godfathers of the Renaissance. Renaissance. Republic | PBS"। *www.pbs.org*।
শীতপ্রধান অঞ্চলের সবজি ব্রাসেলস স্প্রাউট। এটি দেখতে অনেকটা বাঁধাকপির মতো।
শীতপ্রধান অঞ্চলের জনপ্রিয় সবজি ব্রাসেলস স্প্রাউট। ক্রুসেফেরি পরিবারের সবজিগুলোর মধ্যে ব্রাসেলস স্প্রাউটে ক্যান্সার প্রতিরোধী উপাদান- গস্নুকোসিনোলেটসের পরিমাণ সর্বাধিক। এ ছাড়া অন্যান্য কপিজাতীয় সবজির তুলনায় এতে এন্টিঅক্সিডেন্ট, ভিটামিন সি, এ, কে প্রচুর পরিমাণে বিদ্যমান। পুষ্টিগুণ ও স্বাদ বিবেচনায় তাই এই সবজিটি উন্নত বিশ্বে সবার পছন্দ। সাম্প্রতিককালে বাংলাদেশে এটির চাষাবাদ শুরু হয়েছে।

ব্যুৎপত্তি
----------

ব্রাসেলস স্প্রাউট কপিজাতীয় সবজি। অনেকটা বাঁধাকপির মতো। প্রতিটি পাতার গোড়ায় বাঁধাকপির মতো একটি করে ছোট কুঁড়ি হয়। এ কুঁড়ি বা বাডটি ব্রাসেলস স্প্রাউট, যা খাওয়া হয়। এমনিতেই কপিজাতীয় সবজিগুলোয় ক্যান্সার প্রতিরোধী উপাদান বেশি থাকে। অন্যান্য কপিজাতীয় উদ্ভিদের মতো এটিও ভূমধ্যসাগর অঞ্চলে প্রথম পাওয়া যায়। পঞ্চম দশকে উত্তর ইউরোপে প্রথম এর সন্ধান সম্বন্ধে অবগত হওয়া যায়। ত্রয়োদশ শতাব্দীতে বেলজিয়ামের ব্রাসেলসে এটির চাষ শুরু হয়। এই তথ্যসূত্রের সময়কাল ১৫৮৭ সাল। ষোড়শ শতাব্দীতে এর দক্ষিণ নেদারল্যান্ডে এটি ক্রমশও জনপ্রিয় হয়ে ওঠে।

তথ্যসূত্র
---------

1. ↑  "বাংলাদেশে নতুন সবজি ব্রাসেলস স্প্রাউট | বাংলাদেশ প্রতিদিন"। *Bangladesh Pratidin* (ইংরেজি ভাষায়)। সংগ্রহের তারিখ ২০২১-০৭-২৮।
2. ↑  "Brussels sprout"। *Wikipedia* (ইংরেজি ভাষায়)। ২০২১-০৭-২৪।
**বাংলাদেশ ভোক্তা সমিতি** (ইংরেজি নামের বর্ণমালার সংক্ষিপ্ত রুপ হিসেবে **ক্যাব** নামে পরিচিত) বাংলাদেশে ঢাকায় বসবাসকারী একাধিক ব্যক্তির চিন্তার ফসল হিসেবে ১৯৭৮ সালে প্রতিষ্ঠিত একটি অমুনাফাভিত্তিক বেসরকারি সংগঠন।  সাধারণভাবে ক্যাব ভোক্তার অধিকার ও কর্তব্য সম্পর্কে সচেতন করে থাকে। সংগঠনটি আমেরিকা ও ইউরোপের ভোক্তা সাধারণের স্বার্থ রক্ষায় কাজ করে যেসব সংগঠন বা সংস্থা রয়েছে তাদের নমুনায় নিজেরদের গঠন প্রণালি ও কার্যা প্রণালি নির্ধারণ করে। বাংলাদেশে সংগঠনটি প্রধানত দরিদ্র ও মধ্যবিত্ত ভোক্তা সাধারণে স্বার্থ রক্ষা নিজেদের মৌলিক দায়িত্ব হিসেবে বেছে নিয়েছে।

কার্যক্রম
---------

বাংলাদেশের সবকটি বিভাগীয় শহর ও জেলায় ভোক্তা সমিতির কার্যক্রম রয়েছে। সংস্থাটি নিত্য প্রয়োজনীয় দ্রব্য ও সেবামূলক পণ্যের বাজারদর নিয়মিত পর্যবেক্ষণ করে ভোক্তাদেরকে বিভিন্ন মাধ্যমে বাজারের প্রকৃত অবস্থা সম্পর্কে অবহিত করে থাকে। যাতে বাজারদর সাধারণ মানুষের ক্রয় ক্ষমতার বাইরে চলে না যায। এজন্যে সস্থাটির একটি বাজার পর্যবেক্ষণ শাখা আছে। ওই শাখর কর্মরতরা নিয়মিত বাজার সমীক্ষা পরিচালনা করে ও সংবামাধ্যমের সাহায্যে ভোক্তাদের কাছে তথ্য দিয়ে থাকে। বাংলাদেশে ব্যবহৃত ১২টি ক্ষতিকর ফরমালিন ও খাদ্যে ভেজাল দেয়ার বিরুদ্ধে ভোক্তা অধিকার *‘নোংরা এক ডজন’* নামে প্রচার অভিযান চালায়। স্বাধীনতা পরবর্তী বাংলাদেশে কীটনাশক বিক্রি ও বাজারজাতকরণে রাষ্ট্রীয় কোনো নীতিমালা ছিলো না। সংস্থাটির উদ্যোগে ও আন্দোলনের মুখে সরকার এ বিষয়ে একটি সুস্পষ্ট নীতি প্রণয়ন করে। পরবর্তীতে এটি গেজেট পরিপত্রের মাধ্যমে সধারণ ভোক্তাদের অবহিত করার পাশাপাশি ব্যবসায়ীদেরকে প্রয়োজনীয় নির্দেশনা দেয়া হয়।

### প্রকাশনা

ক্যাব ভোক্তা সাধারণের কাছে পণ্য ও ভোক্তার অধিকার বিষয়ক প্রতিনিয়ত তথ্য পৌঁছে দিতে ‘ভোক্তা কণ্ঠ’ নামে একটি মাসিক বুলেটিন প্রকাশ করে। এটি বাংলা ভাষায় প্রকাশিত হয়। এছাড়া ইংরেজি ভাষায় তিন মাস পরপর ত্রৈমাসিক ম্যাগাজিনও প্রকাশ করে সংগঠনঠি। এটি বাংলাশে ছাড়া আন্তর্জাতিক পর্যায়ে ভোক্তা সম্পর্কিত বিভিন্ন সংগঠন ও সংস্থার সদর দফতর বরাবর ডাকযোগে পাঠনো হয়। এর বাইরেও নানা ইস্যু কিংবা ভোক্তাদের নানা সমস্যার দিক অনুসরণে ছোট ছোট বই, প্রচারপত্র, ফোল্ডার ইত্যাদি নিয়মিত প্রচার করে। বিভিন্ন দিবস কেন্দ্রীক স্থানীয় সংবাদমাধ্যমে বিভিন্ন ফিচার ও প্রেস বিজ্ঞপ্তি প্রকাশ হয়।

তথ্যসূত্র
---------

1. ↑  "ভোক্তা অধিকার সুরক্ষায় নতুন মন্ত্রণালয় করার দাবি"। *banglanews24.com*। সংগ্রহের তারিখ ২০২১-০২-২২।
2. ↑  "ক্যাব সেবা"। *VoktaKantho.com* (ইংরেজি ভাষায়)। সংগ্রহের তারিখ ২০২১-০২-২২।
3. ↑  "বাংলাদেশ ভোক্তা সমিতি"। *বাংলাপিডিয়া*। সংগ্রহের তারিখ ২১ এপ্রিল ২০২০।
**চৌবিসি রেলওয়ে স্টেশন** ভারতের উত্তরপ্রদেশ রাজ্যে অবস্থিত। স্টেশনের কোড বা সংকেতিক নাম হল *সিএইচবিএস*।

অবস্থান
-------

স্টেশন উত্তর প্রদেশের চৌবিসিতে অবস্থিত। এই স্টেশন থেকে পরবর্তী স্টেশন হল - হায়দরগঞ্জ রেলওয়ে স্টেশন এবং পূর্ববর্তী স্টেশন হল আকবরগঞ্জ রেলওয়ে স্টেশন।

পরিকাঠাম
--------

স্টেশনটির পরিকাঠাম ভূমিগত। এই স্টেশনে ২ টি প্ল্যাটফর্ম রয়েছে। স্টেশনে ২ টি রেললাইন বা রেলট্র্যাক রয়েছে। স্টেশন পরিচালনাকারী ভবন ও স্টেশন মাষ্টারে ভবন ১ নং প্ল্যাটফর্মের সঙ্গেই অবস্থিত। যাত্রীদের রেল ভ্রমণের জন্য টিকিট স্টেশনের টিকিট ঘর থেকে প্রদান করা হয়। স্টেশনে যাত্রী সুবিধার জন্য বসার আসন, প্ল্যাটফর্ম ছাউনি, পানীয় জল এর ব্যবস্থা রয়েছে।

স্টেশন ব্যাগ বা যাত্রীদের দ্বারা বহন করা জিনিসপত্রের পরীক্ষায় ব্যবস্থা নেই।

বৈদ্যুতীকরণ
-----------

মুঘলসরাই জংশন–বারাণসী জংশন– সুলতানপুর জংশন–লখনউয়ের চরবাগ রেলপথের বৈদ্যুতীকরণ ২০১৩ সালে সম্পূর্ণ হয়। এই রেলওয়ে স্টেশনের রেলপথে বৈদ্যুতীক ও ডিজেল চালিত উভয় ট্রেন চলাচল করে।

রেল পরিষেবা
-----------

এই স্টেশনটি স্টেশনের পার্শ্ববর্তী এলাকায় রেল পরিষেবা প্রদান করে থাকে। এই স্টেশনের দ্বারা বারাণসী ও লখনউগামী ট্রেন চলাচল করে। ২০২০ সালের অগাস্ট মাস পর্যন্ত দৈনিক ৬ টি যাত্রীবাহী ট্রেন এই স্টেশনে দাঁড়িয়েছে বা বিরতি নিয়েছে।

প্রশাসন ও নিরাপত্তার ব্যবস্থা
-----------------------------

চৌবিসি রেলওয়ে স্টেশনটি ভারতীয় রেলের উত্তর রেল অঞ্চলের লখনউ চারবাগ রেলওয়ে বিভাগের অন্তর্গত। স্টেশন পরিচালনার সমস্ত দায়িত্ব স্টেশনের প্রধান "স্টেশন মাষ্টার"- এর উপর ন্যস্ত। এছাড়া স্টেশনের নিরাপত্তার জন্য অস্থায়ী ভাবে ভ্রাম্যমাণ জিআরপি কর্মী নিযুক্ত রয়েছে এবং স্টেশন চত্বর ও সংলগ্ন এলাকার নিরাপত্তা স্থানীয় পুলিশ প্রশাসন প্রদান করে থাকে।

তথ্যসূত্র
---------

1. 1 2 3  "সিএইচবিএস/চৌবিসি"। সংগ্রহের তারিখ ৩০ জানুয়ারি ২০২১।

বহিঃসংযোগ
---------
লুংলেই
**লুংলেই** (ইংরেজি: Lunglei) ভারতের মিজোরাম রাজ্যের লুংলেই জেলার একটি শহর।

ভৌগোলিক উপাত্ত
--------------

শহরটির অবস্থানের অক্ষাংশ ও দ্রাঘিমাংশ হল ২২°৫৩′ উত্তর ৯২°৪৪′ পূর্ব﻿ / ﻿২২.৮৮° উত্তর ৯২.৭৩° পূর্ব﻿ / 22.88; 92.73 । সমুদ্র সমতল হতে এর গড় উচ্চতা হল ৭২২ মিটার (২৩৬৮ ফুট)।

জনসংখ্যার উপাত্ত
----------------

ভারতের ২০০১ সালের আদমশুমারি অনুসারে লুংলেই শহরের জনসংখ্যা হল ৪৭,৩৫৫ জন। এর মধ্যে পুরুষ ৫২%, এবং নারী ৪৮%।

এখানে সাক্ষরতার হার ৮৪%, । পুরুষদের মধ্যে সাক্ষরতার হার ৮৪%, এবং নারীদের মধ্যে এই হার ৮৩%। সারা ভারতের সাক্ষরতার হার ৫৯.৫%, তার চাইতে লুংলেই এর সাক্ষরতার হার বেশি।

এই শহরের জনসংখ্যার ১৪% হল ৬ বছর বা তার কম বয়সী।

তথ্যসূত্র
---------

1. ↑  "Lunglei"। *Falling Rain Genomics, Inc* (ইংরেজি ভাষায়)। সংগ্রহের তারিখ অক্টোবর ১, ২০০৬।
2. ↑  "ভারতের ২০০১ সালের আদমশুমারি" (ইংরেজি ভাষায়)। Archived from the original on ১৬ জুন ২০০৪। সংগ্রহের তারিখ অক্টোবর ১, ২০০৬। উদ্ধৃতি শৈলী রক্ষণাবেক্ষণ: বট: আসল-ইউআরএলের অবস্থা অজানা (link)

|  |  |
| --- | --- |
|  | *এই নিবন্ধটি ভারতের মিজোরাম রাজ্যের একটি শহরের উপর অসম্পূর্ণ নিবন্ধ। আপনি এটির সম্প্রসারণে উইকিপিডিয়াকে সাহায্য করতে পারেন।* |
পুনশ্চ - রবীন্দ্রনাথ ঠাকুর
**পুনশ্চ** হল রবীন্দ্রনাথ ঠাকুরের গদ্য ছন্দে লেখা একটি বাংলা কাব্যগ্রন্থ। এটি ১৯৩২ খ্রীস্টাব্দে প্রকাশিত হয়। এটি রবীন্দ্রনাথের কাব্য রচনার "অন্ত্যপর্ব"-এর অন্তর্গত একটি উল্লেখযোগ্য সৃষ্টি। এতে সর্বমোট ৫০-টি কবিতা রয়েছে। তিনি কাব্যগ্রন্থটি নীতুকে উৎসর্গ করেন।

কবিতার তালিকা
-------------

"পুনশ্চ" কাব্যগ্রন্থের অন্তর্গত কবিতাগুলি হল–

১. কোপাই

২. নাটক

৩. নূতন কাল

৪. খোয়াই

৫. পত্র

৬. পুকুর-ধারে

৭. অপরাধী

৮. ফাঁক

৯. বাসা

১০. দেখা

১১. সুন্দর

১২. শেষ দান

১৩. কোমল গান্ধার

১৪. বিচ্ছেদ

১৫. স্মৃতি

১৬. ছেলেটা

১৭. সহযাত্রী

১৮. বিশ্বশোক

১৯. শেষ চিঠি

২০. বালক

২১. ছেঁড়া কাগজের ঝুড়ি

২২. কীটের সংসার

২৩. ক্যামেলিয়া

২৪. শালিখ

২৫. সাধারণ মেয়ে

২৬. একজন লোক

২৭. খেলনার মুক্তি

২৮. পত্রলেখা

২৯. খ্যাতি

৩০. উন্নতি

৩১. ভীরু

৩২. তীর্থযাত্রী

৩৩. চিররূপের বাণী

৩৪. শুচি

৩৫. রঙরেজিনী

৩৬. মুক্তি

৩৭. প্রেমের সোনা

৩৮. স্নানসমাপন

৩৯. প্রথম পূজা

৪০. অস্থানে

৪১. ঘরছাড়া

৪২. ছুটির আয়োজন

৪৩. মৃত্যু

৪৪. মানবপুত্র

৪৫. শিশুতীর্থ

৪৬. শাপমোচন

৪৭. ছুটি

৪৮. গানের বাসা

৪৯. পয়লা আশ্বিন

৫০. বাঁশি

তথ্যসূত্র
---------

1. 1 2  Foundation, Poetry (২০২০-০৭-১৫)। "Rabindranath Tagore"। *Poetry Foundation* (ইংরেজি ভাষায়)। সংগ্রহের তারিখ ২০২০-০৭-১৫।
2. ↑  "কবিতা | রবীন্দ্র রচনাবলী"। *rabindra-rachanabali.nltr.org*। সংগ্রহের তারিখ ২০২০-০৭-১৫।
3. 1 2 3  বাংলা সাহিত্যের ইতিবৃত্ত, ড. দুলাল চক্রবর্তী, জুলাই - ২০০৭, বাণী বিতান।
4. 1 2  পুনশ্চ – রবীন্দ্র রচনাবলী
5. ↑  "পুনশ্চ -উৎসর্গ | রবীন্দ্র রচনাবলী"। *rabindra-rachanabali.nltr.org*। সংগ্রহের তারিখ ২০২০-০৭-১৫।

বহিঃসংযোগ
---------


বাংলা ভাষার উইকিসংকলনে এই নিবন্ধ বা অনুচ্ছেদ সম্পর্কিত মৌলিক রচনা রয়েছে: ***পুনশ্চ***

* rabindra-rachanabali.nltr.org
**আদেল মাহমুদ** (২৪ আগস্ট ১৯৪১ – ১১ জুন ২০১৮) একজন মিশরীয় বংশোদ্ভূত আমেরিকান চিকিৎসক ও সংক্রামক রোগের একজন বিশেষজ্ঞ। মার্ক ভ্যাক্সিনের সভাপতি থাকা অবস্থায় তিনি গারডাসিল এইচপিভি টিকা ও রটোভাইরাস টিকার উন্নতি ঘটান। সেখান থেকে অবসর নেয়ার পর তিনি , প্রিন্সটন বিশ্ববিদ্যালয়ের অধ্যক্ষ হন

জীবনী
-----

মাহমুদ জন্মগ্রহণ করেন ২৪ আগস্ট, ১৯৪১ এ কায়রো, মিশরে। তার বাবা আব্দেল ফাত্তাহ মাহমুদ কৃষিবিদ ছিলেন। আদেলের ১০ বছর বয়সে তিনি নিউমোনিয়াতে মারা যান। আদেল পেনিসিলিন ঔষুধ কিনতে পাঠানো হয়; কিন্তু সে আসতে আসতে তার পিতা মারা যান। যা আদেলকে প্রভাবিত করেছিল। মাহমুদ , কায়রো বিশ্ববিদ্যালয় থেকে ১৯৬৩ সালে স্নাতক অর্জন করেন। তার মা ফাতিহা ওসমান মেডিকেল স্কুলে পড়ার সুযোগ পেলেও ফাতিহার ভাই নিষেধ করেছিলেন। কারণ তিনি মনে করেছিলেন নারীর চিকিৎসক হওয়া উচিত নয়।

বিশ্ববিদ্যালয়ের ছাত্র থাকাকালীন মাহমুদ সক্রিয়ভাবে রাজনীতি অংশগ্রহণ করেছিলেন। তিনি জামাল আবদেল নাসের এর রাজনীতিতে অংশগ্রহণ করেছিলেন। পরবর্তীতে রাজনৈতিক পরিবেশ পরিবর্তন হলে তিনি পড়াশুনার জন্য যুক্তরাজ্য স্থানান্তরিত হন। তিনি ১৯৭১ সালে লন্ডন স্কুল অব হাইজিন থেকে পিএইচডি অর্জন করেন। ১৯৭৩ সালে তিনি অভিবাসী হিসেবে মার্কিন যুক্তরাষ্ট্রে আসেন ও পোস্ট ডক্টোরাল গবেষক হিসেবে ক্লিভল্যান্ডের কেস ওয়েস্টার্ন রিজার্ভ বিশ্ববিদ্যালয়ের যোগদান করেন। পরবর্তীতে ১৯৮৭ সালে মেডিসিন বিভাগের প্রধান হন।

১৯৮৮ সালে মার্ক অ্যান্ড কোং. মাহমুদকে ভ্যাকসিন বিভাগের সভাপতি হিসেবে নিযুক্ত করেন। পদে নিযুক্ত থাকা অবস্থায় তিনি এইচপিভি টিকা ও রোটাভাইরাস টিকার প্রভূত উন্নয়ন করেন। এর পূর্বে প্রচুর সংখ্যক শিশু ডায়রিয়াজনিত রোগে মারা যেত। রোটাভাইরাস টিকার উন্নয়ন এই মৃত্যুহার উল্লেখযোগ্য হারে হ্রাস করে। তিনিই প্রথম এসভ টিকাকে সফলভাবে বাজারে এনে বিক্রির ব্যবস্থা করেন।

মার্ক থেকে ২০০৬ সালে অবসর নেয়ার পর মাহমুদ ২০০৭ এ প্রিন্সটন বিশ্ববিদ্যালয় এর উড্রো উইলসন স্কুল অব পাবলিক অ্যান্ড ইন্টারন্যাশনাল অ্যাফেয়ার্স এর নীতি বিশ্লেষক এর ভূমিকা পালন করেন ও ২০১১ সালে প্রিন্সটন এর আণবিক জীববিজ্ঞান বিভাগের অধ্যাপক হন।

১১ জুন, ২০১৮ তে মাহমুদ নিউ ইয়র্ক শহরের মাউন্ট সিনাই সেন্ট হাসপাতালে মস্তিষ্কের রক্তক্ষরণ এর কারণে মারা যান। মৃত্যুকালে তার বয়স হয়েছিল ৭৬ বছর। তার মৃত্যুতে মাইক্রোসফট প্রতিষ্ঠাতা বিল গেটস তার টুইটার অ্যাকাউন্টে শোকবার্তা দেন। তিনি বলেন, "বলার অপেক্ষা রাখে না, আমাদের সময়ের অন্যতম সেরা ভ্যাকসিন নির্মাতাকে বিশ্ব হারিয়েছে। ড. আদিল মাহমুদ এর ভ্যাকসিন অগণিত শিশুর জীবন রক্ষা করেছে।"

পরিবার
------

মাহমুদের সাথে ড. স্যলী হুডারের ১৯৭৬ সালে সাক্ষাৎ হয়। স্যালো নিজেও একজন সংক্রামক রোগ বিশেষজ্ঞ। তারা উভয়েই ১৯৯৩ সালে বিবাহবন্ধনে আবদ্ধ হন। তারা জ্যায় থ্রন্টন নামে একজন পুত্রকে দত্তক নেন। 

মাহমুদের অলফ্যাত আব্দেল ফাত্তাহ নামে একজন বোন ও মাহমুদ আব্দেল ফাত্তাহ নামে একজন ভাই ছিল। তারা দুজনেই চিকিৎসক।

তথ্যসূত্র
---------

1. 1 2 3  Grady, Denise (জুন ১৯, ২০১৮)। "Dr. Adel Mahmoud, Who Was Credited With HPV and Rotavirus Vaccines, Dies at 76"। *The New York Times*। সংগ্রহের তারিখ জুন ২১, ২০১৮।
2. ↑  "Adel Mahmoud, global health leader and Princeton faculty member, dies at 76"। *Princeton University*। জুন ১৩, ২০১৮। সংগ্রহের তারিখ জুন ২১, ২০১৮।
3. ↑  "Who is Dr. Adel Mahmoud, the man the world lost this month?"। *Egypt Today*। সংগ্রহের তারিখ জুন ২৩, ২০১৮।
**ভূতাবুড়ি** বাংলার একটি আঞ্চলিক দেবী। বর্ধমান জেলার আসানসোল অঞ্চলে এই আঞ্চলিক দেবীর পূজা হয়। এছাড়া বাঁকুড়া জেলাতেও এই দেবীর পূজার প্রচলন আছে। এই দেবী সাধারণত স্থানীয় বাউরি জাতির আরাধ্যা। তবে বাকি সবাই পূজায় যোগদান করেন।

প্রাচীন কালে অনাবৃষ্টি বা অতিবৃষ্টি উভয় প্রাকৃতিক দুর্যোগের কাছ থেকে নিস্তার পেতে গাছ পাথর ইত্যাদি পূজা করা হতো। কখনো কখনো ছোটো মূর্তি গড়ে পূজা করা হতো। সেই রকমই একটি দেবী ভূতাবুড়ি।

অবস্থান
-------

পশ্চিমবঙ্গের বর্ধমান জেলার বার্ণপুর কাছে শ্যামডিহিগ্রামে দামোদর নদের ধারে ভূতাবুড়ির থান। এখানে কোন মন্দির নেই। পাথর বাঁধানো চাতালের উঁচু বেদীর উপর ভূতাবুড়ির থান। দক্ষিণে বাংলার দুঃখ দামোদর নদ। আরও দক্ষিণে বাঁকুড়ার সর্বোচ্চ পাহাড় বিহারীনাথ । দামোদর পেরোলে দক্ষিণে বাঁকুড়া জেলা ।

পূজার্চনা
---------

ভূতা শব্দের অর্থ প্রেত। ভূতের স্ত্রীলিঙ্গ রূপ। কিছু হিন্দু বাঙালির কাছে ভূতাবুড়ি অপদেবী রূপে পরিচিত। সাধারণ নিয়মে প্রতিদিন পুজো হয়। শনিবারে বিশেষ পুজো হয়ে থাকে। বার্ষিক পুজো হয় পয়লা মাঘ । তবে আষাঢ় সংক্র্Iন্তিতে বেশ আড়ম্বর করে পুজো হয়। এই ভূতাবুড়ির সেবাইত রায় পদবীধারী *বাউরি জনগোষ্ঠী*। বর্তমানে প্রধান **দেয়াসী গোবিন্দ রায়** । পুজোতে কোন বলিদান হয়না । কথিত আছে– আগে হাঁস,মুরগী প্রচুর বলি হতো। কিন্তু বর্তমানে দেবীর আদেশে বলিদান সম্পূর্ণ রূপে বন্ধ হয়েছে । থানে বেদীতে কোন মূর্তি নেই। শুধু বিশাল আকৃতির সুদৃশ্য বেশ কিছু পাথরের ও পোড়ামাটির ঘোড়া আছে। তাদের মাঝে একটি ছোটো শিবলিঙ্গ আছে। কথিত আছে– এই ভূতাবুড়িরা সাত বোন ও এক ভাই । সাত বোন হচ্ছে - **ঘাঘরবুড়ি, নুনীবুড়ি, ঘোষবুড়ি, ধেনুয়াবুড়ি, কেন্দুয়াবুড়ি, পিয়ালশালবুড়ি ও ভূতাবুড়ি** ।আর একমাত্র ভাই **শান্তিনাথ** ।

মন্ত্র
------

এই পুজোয় কোনো মন্ত্র উচ্চারণ হয় না। শুধু জোরে জোরে ভূতা বুড়ির নাম ডেকে ভোগ নিবেদন করা হয় আর ডাকা হয় সাত বোনের নাম ও ভাইয়ের নাম। পুজোর মধ্যে পূজারীর ভর হয়। তিনি জোরে জোরে কাঁপতে থাকেন।অনেক ভক্তরা পূজারীর কাছে তাদের সমস্যার কথা জানান। সমাধানও তিনি যথা রীতি বলে দেন। বেদীর পিছনের দিকের একটি বাঁধানো ছোট্ট বেদীর উপর একটি পাথরকে **বাঘরায়** হিসাবে পুজো করা হয়। এই বাঘরায় পুজোর সাথে সাথে পূজারীর ভর আসে। শেষে কাঁচা দুধ খেয়ে পূজারীর ভর ভঙ্গ হয়।

ভোগ প্রসাদ
----------

পূজোতে বিভিন্ন ফল, মিষ্টি, দুধ, বাতাসা, চিঁড়ে, গুড় দেওয়া হয়। এছাড়া ভূতাবুড়ির প্রিয় খাবার কলাই কড়কড়ে দেওয়া হয়।
ইসলাম সম্পর্কে চলচ্চিত্রের তালিকা

ইসলাম সম্পর্কে চলচ্চিত্রের তালিকা
---------------------------------

01. দিরিলিস আর্তুগ্রুল

02. কুরুলুস উসমান

03. খাইরুদ্দিন বারবারোস

04. দেশান

05. সোজ-শপথ

06. ইয়ানিস বুক সেলজুক

07. সাভাসি

08. মেন্দিরমান জালালউদ্দিন

09. মাভেরা

10. ক্রুসেড সিরিজ

11. আসহাব কাহাব সিরিজ

12. হজরত ইউসুফ (আ.)-এর জীবনী

13. কারবালার কাহিনী

14. পয়িতথ আব্দুল হামিদ

15. ওমর (রাঃ) এর জীবনী

16. কুতুল আমরের সৈন্যরা

17. ফিলিন্তা মোস্তফা

18. বিবি মরিয়ম ও ঈসা নবী

19. ইউনুস এমরে

20. সুলতান সুলেমান

21. কসমে সুলতান

22. মাতৃভূমি

23. তুর্কি আসছে

24. ডেলিলার (সাহসী)

25. সরগা ইয়াং তাক দিরিন্দুকান

26. কারাতে

27. মেহমেদ বীর চিহান ফাতিহি

28. স্বর্গের সন্তান

29. আমার বাবা এবং আমার ছেলে

30. একটি বিচ্ছেদ

31. ভ্যালি অফ দ্য উলভস প্যালেস্টাইন

32. চড়ুইয়ের গান

33. বেকাস

34. ছুটির ঘণ্টা

35. আয়লা (যুদ্ধের মেয়ে)

36. তারে জামিন (অলৌকিক ঘটনা)

37. স্বর্গ রাজ্য

38. ভাট দে (1984)

39. 120

40. ক্যানফেডা

41. সংঘর্ষ (2016)

42. লাল স্কার্ফ সঙ্গে মেয়ে

43. চাপর্ণাপ

44. সারুহান

45. ম্যাসেজ

46. ​​ম্যাজিক ট্যুর

47. দাদা

48. চোর-পুলিশ

49. থেব

50. সাদা বেলুন

51. জীবন সংগ্রাম

52. কচ্ছপ উড়তে পারে

53. শত্রু ঘাঁটি

54. আয়াত আয়াত সিনতা

55. 1915 কানাক্কালে

56. বেইজিং

57. হজরত মুহাম্মদ (সা.) এর জীবনী পর্বের সিরিজ

58. সংক্ষেপে, অনেক সুপরিচিত সিরিজ পর্ব

59. বিষয় ভিত্তিক আলোচনা সিরিজ পর্ব

60. ডাঃ জাকির নায়েকের আলোচনা সিরিজের পর্ব

61. কে এই ব্যক্তি সিরিজ পর্ব

62. ডকুমেন্টারি সিরিজ পর্ব

63. বোরু- (নেকড়ে)

64. অটোমান সাম্রাজ্যের উত্থান

65. মেহমিতচিক কুটুলে আমরে

66. সেদুলবাহীরা 32

67. কারিগর

68. বোজকির আর্সেলান

69. আইসিমিজলার

70. তুজকুপ্রান ইস্কান্দার

71. খলিফা হারুন অর রশীদ

72. আরবুলাকের ঐতিহাসিক যুদ্ধ

73. সিসিন

74. ইমাম আহমদ বিন বিনম্র রহ

75. সাহাবী কাহাফ

76. কারবালার ইতিহাস

77. "চেঙ্গিজ খান" চেঙ্গিজ খান

78. বাক্সে

79. ইউসুফ জুলেখা

80. আলিফ

81. হুররাম

82. হাতেম

83. আইয়েল

84. মাতৃভূমি

85. অটোমান সাম্রাজ্যের শেষ সৈন্যদল

তথ্যসূত্র
---------

List Of Movies About Islam  ওয়েব্যাক মেশিনে আর্কাইভকৃত ২৫ জানুয়ারি ২০২২ তারিখে